Document ID: /fineweb-2-swissfilter-quality_10-filterrobots/filtered/02038.jsonl.gz/3922

Cura che Andrina Michael ha visità il Streetfoodfestival da Cuira l’onn passà, ha quel plaschì ad ella uschè bain, ch’ella ha decidì da realisar in tal festival en Val Schons. Bleras uras d’organisaziun haja ella investì en quest project, ha ella ditg envers RTR.
Il festival è stà visità fitg bain, era la plievgia ch’è vegnida vers saira n’ha betg stgatschà ils visitaders. Als stans da mangiar hai dà tratgas da l’entir mund da 18 pajais, tranter auter da la Brasilia, il Mexico, Taiwan, la Russia u Sri Lanka.
Forsa n’è il Streetfoodfestival betg stà il davos ad Andeer. Sco quai che Andrina Michael ha ditg, possia ella s’imaginar ch’i pudess dar ina cuntinuaziun dal festival. La responsabladad pudess in comité d’organisaziun surpigliar.
RR actualitad 11:00